open-index/open-wikipedia-markdown huggingface dataset:
Kita rūšis

**Kita rūšis** () – 2006 m. sukurtas siaubo filmas, demonstruotas Kanų kino festivalyje ir kurį prodiusavo Wes Craven.

## Pagrindiniai aktoriai
: *Aktorius – vaidmuo*
* Michelle Rodriguez – Nikė
* Oliver Hudson – Džonas
* Taryn Manning  - Sara
* Eric Lively – Metas
* Hill Harper – Nojus
* Nick Boraine – Lukas
* Lisa-Marie Schneider – Džeinė 

## Turinys

Grupė jaunuolių atskrenda į salą, priklausančią vieno jų dėdei, praleisti joje keletą dienų ir pasilinksminti, tačiau netrukus jie susiduria su čia karaliaujančiais šunimis, nusiteikusiais sudraskyti kiekvieną čia užklydusį žmogų...
Pranciškus (1989 filmas)

**Pranciškus** () – 1989 m. režisierės Lilianos Cavani sukurtas istorinis filmas apie šventąjį Pranciškų Asyžietį pagal Hermann Hesse romaną.

## Pagrindiniai aktoriai
: *Aktorius – vaidmuo*
* Mickey Rourke – Pranciškus
* Helena Bonham Carter – Klara
* Nikolaus Dutsch – kardinolas Kolona
* Peter Berling – vyskupas Gvidas
* Hanns Zischler – popiežius Inocentas III
* Mario Adorf – kardinolas Ugolinas
* Paolo Bonacelli – Pranciškaus tėvas
* Fabio Bussotti – Leonas 

## Apdovanojimai
* Kanų kino festivalis (nominacija) – Auksinė palmės šakelė (L. Cavani)
* David di Donatello – geriausias prodiusavimas 
* David di Donatello (nominacija) – geriausias filmas
* „Italijos nacionalinis filmų žurnalistų sindikatas“ – geriausias antrojo plano aktorius (F. Bussotti)
* „Italijos nacionalinis filmų žurnalistų sindikatas“ – geriausias prodiusavimas
* „Italijos nacionalinis filmų žurnalistų sindikatas“ (nominacija) – geriausia aktorė (H. B. Carter)
* „Italijos nacionalinis filmų žurnalistų sindikatas“ (nominacija) – geriausia režisierė (L. Cavani)
Šventasis Vincentas (filmas)

**Šventasis Vincentas** () – 2014 m. JAV sukurta drama, demonstruota Toronto kino festivalyje.

Interneto svetainėje Rotten Tomatoes jis vertinamas 77% teigiamų atsiliepimų.

## Pagrindiniai aktoriai
: *Aktorius – vaidmuo*
* Bill Murray – Vincentas Makena
* Naomi Watts – Daka 
* Jaeden Lieberher – Oliveris Bronšteinas
* Melissa McCarthy – Megė Bronštein
* Chris O‘Dowd – brolis Gerartis
* Kimberly Quinn – Ana
* Donna Mitchell – Sendė 

## Turinys

Vieniša motina Megė su sūnumi Oliveriu atsikrausto į naujus namus. Kadangi naujame darbe jai tenka praleisti visą dieną, iš mokyklos grįžtantį sūnų ji paprašo pagalbos kaimyną Vincentą. Pastarasis, buvęs Vietnamo karo veteranas, neatrodo esantis tinkamas kandidatas prižiūrėti vaikus (geria, keikiasi, lošia žirgų lenktynėse ir susitikinėja su nėščia prostitute Daka), tačiau ilgainiui tarp jo ir Oliverio užsimezga savotiška draugystė, padedanti kiekvienam naujai pažvelgti į juos supantį pasaulį ir į santykius su aplinkiniais...

## Apdovanojimai ir nominacijos
European Tour

**European Tour** – sporto organizacija, kuri organizuoja pagrindinius golfo turnyrus Europoje – elitinis Europos, senjorų ir iššūkio turnyrai. Europos turnyrų organizacija buvo įkurta 1972 m. Pagrindiniai turnyrai vyksta Europoje, tačiau pastaruoju metu jų daugėja ir kituose žemynuose. Dauguma turnyrų vyksta Jungtinėje Karalystėje, Airijoje, Vokietijoje, Prancūzijoje ir Ispanijoje.

2017 m. daugiausiai Europos turnyruose uždirbusių žaidėjų sąrašas:

### Europos metų žaidėjų titulai

## Nuorodos
* Oficiali svetainė

## Šaltiniai
Gerasis kaimynas Semas

**Gerasis kaimynas Semas** () – 1964 m. JAV sukurta komedija pagal Jack Finney novelę.

## Pagrindiniai aktoriai
: *Aktorius – vaidmuo*
* Jack Lemmon – Semas Biselis
* Romy Schneider – Žaneta Lagerlof
* Dorothy Provine – Minerva Bisel
* Mike Connors – Hovardas Ebetas
* Edward Andrews – ponas Berkas
* Robert Q. Lewis – Erlas
* Barbara Bouchet – sekretorė 

## Turinys

Semas laimingas šeimoje, su žmona Mina augindamas dvi dukteris, tačiau darbe jis jaučiasi visiškai neįvertintas ir nepastebimas. Netikėtai susiklosčius aplinkybėms, Semui pavyksta išgelbėti užsakymą, ir jo karjera pradeda kilti.

Netrukus į jų kaimynystę atsikrausto žmonos draugė Žaneta. Pastaroji turi paveldėti didžiulį senelio palikimą, tačiau tam būtina sąlyga – sėkminga santuoka, o ji kaip tik neseniai išsiskyrė su vyru...

## Apdovanojimai
* BAFTA (nominacija) – geriausias užsienio aktorius (J. Lemmon)
* Laurel apdovanojimas (nominacija) – geriausia komedija
Vyras lediniu žvilgsniu

**Vyras lediniu žvilgsniu** () – 1971 m. Italijoje sukurtas giallo stiliaus kriminalinis filmas.

## Pagrindiniai aktoriai
: *Aktorius – vaidmuo*
* Antonio Sabato – Edis Milsas
* Barbara Bouchet – Ana Saks
* Faith Domergue – misis Valdes
* Corrado Gaipa – Aizekas Tetmanas
* Giovanni Petrucci
* Joe Pollini
* Bill Stevens

## Turinys

Netoli savo namų nužudomas valstijos senatorius ir netrukus policija sulaiko įtariamąjį, kurį apibūdina kaip „vyrą lediniu žvilgsniu“. Šiuo nusikaltimu besidomintis reporteris netrunka rasti striptizo šokėją, kurios parodymais paremtas kaltinimas. Teismo metu ji patvirtina savo parodymus ir vyras nuteisiamas mirties bausme. Nepaisant to, žurnalistas toliau renka duomenis ir greitai pastebi spragas liudytojos pasakojime, o tai gali reikšti, kad buvo nuteistas nekaltas žmogus...
Long. Live. ASAP

**Long. Live. A$AP** – debiutinis studijinis amerikiečių reperio ASAP Rocky albumas, išleistas 2013 m. sausio 15 d. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje. 2019 m. spalį JAV albumas tapo dukart platininiu, pardavus virš dviejų milijonų kopijų.

## Dainų sąrašas

## Išnašos
Inčukalno dujų saugykla

**Inčukalno dujų saugykla** – požeminė gamtinių dujų saugykla Latvijoje. Vienintelė tokia saugykla Baltijos šalyse. Operatorius – Latvijos dujos ().

## Istorija
1962 m. Inčukalno vietovėje pradėti gamtinių dujų saugyklos įrengimo galimybių moksliniai tyrimai. 1966 m. gegužę požeminė Inčukalno gamtinių dujų saugykla pradėta statyti, o 1968 m. rugpjūčio 8 d. pradėta jos eksploatacija. 1969 m. vasarą į saugyklą buvo įpumpuotos pirmosios gamtinės dujos. Saugyklos reikšmė ypač išaugo 1972 m., iki jos nutiesus magistralinį dujotiekį Valdajus–Ryga. Nuo 2014 m. iki 2018 m. vyksta saugyklos pirmoji etapo modernizavimo darbai. 89,7 mln. eurų, iš jų 45,4 mln. eurų įsipareigojusi skirti „Latvijas gaze“, 6,9 mln. – Lietuvos bendrovė „Amber Grid“, 37,5 mln. eurų – Europos Komisija.

## Pajėgumai
Didžiausia saugyklos talpa – 4,47 mlrd. m³ dujų, iš jų 2,32 mlrd. m³ gali būti nuolat paimamos. Vasaros metu, sumažėjus gamtinių dujų vartojimui, jos pumpuojamos į dujų saugyklą, o rudenį ir žiemą iš saugyklos perduodamos vartotojams. Prieš patekdamos į saugyklą, gamtinės dujos išvalomos nuo priemaišų ir nuo 35 iki 105 barų pakeliamas jų spaudimas. Tuomet gamtinės dujos kompresoriais pumpuojamos į 700 m gylį ir ten saugomos. Esant dujų poreikiui, jos iš saugyklos išpumpuojamos, dar kartą filtruojamos ir perduodamos vartotojams. Inčukalno saugykloje dujas laiko Latvijos, Estijos, Lietuvos ir šiaurės vakarų Rusijos klientai. Lietuva Inčukalno dujų saugykloje reguliariai laiko apie 40 milijonų m³ gamtinių dujų.

## Šaltiniai

## Nuorodos
* Inčukalno dujų saugykla
Pasimatymų namai

**Pasimatymų namai** () – 1972 m. sukurtas giallo stiliaus kriminalinis filmas.

## Pagrindiniai aktoriai
: *Aktorius – vaidmuo*
* Anita Ekberg – madam Koletė
* Rosalba Neri – Mariana
* Evelyne Kraft – Eleonora
* Howard Vernon – profesorius Valdemaras
* Barbara Bouchet – Fransina
* Robert Sacchi – inspektorius Fonteinas
* Ada Pometti – Doris

## Turinys

Po to, kai viešuosiuose namuose nužudoma ten dirbanti prostitutė Fransina, pagrindiniu įtariamuoju tampa ją sumušęs nuolatinis klientas. Policija jį sulaiko, tačiau šis, tvirtindamas esąs nekaltas, bando pasprukti motociklu ir žūsta avarijoje. Nors inspektorius Fonteinas mano, kad nusikaltimas ištirtas, kitos prostitutės nužudymas priverčia jį tęsti darbą...
SwePol

** SwePol** – elektros jungtis tarp Švedijos ir Lenkijos. 600 MW galios elektros jungtis nutiesta nuo srovės keitiklio stoties šalia Karlshamno elektrinės.

## Istorija
Jungtis pradėjo veikti nuo 2000 m. ir vienu metu gali pateikti iki 600 MW elektros energijos. Abi Lenkija ir Švedija įprastai naudoja 400kv kintamosios srovės elektros perdavimo linijas, todėl šalims nereikėjo papildomos infrastruktūros kintamajai srovei priimti. Tiesioginė kabelio srovė - 450 kv. Nuo veikimo pradžios SwePol elektros jungtis daug sykių buvo pažeista laivų inkarų, žvejybos tinklų, gaisrų ir elektros tinklo sutrikimų. Jungčiai valdyti buvo įkurta tarpvalstybinė bendrovė „SwePol Link AB“, kurios 51 % priklauso valstybės kontroliuojamai Švedijos įmonei Svenska Kraftnät, 16 % dar vienai Švedijos valdžios kontroliuojamai įmonei Vattenfall ir 33 %
Lenkijos valstybinei perdavimų sistemų operatorei PSE-Operator.

## Šaltiniai
Balticconnector

**Balticconnector** – dujotiekis tarp Suomijos ir Estijos. Dujotiekis Estijos dalyje bus sujungtas su automagistraliniu dujotiekiu, kuris eina į Latviją ir Inčukalnio dujų saugyklą.

## Istorija
Dujotiekio statybą pasiūlė Suomijos kompanija Gasum. Projekto tikslas – užsitikrinti stabilų gamtinių dujų tiekimą į abi puses. Dujotiekis taip pat veiktų kaip planuojamo regioninio Suomijos-Estijos suskystintų gamtinių dujų terminalo dalis. 2007 m. atlikta projekto galimybių studija. Projektą  planuotą iki 2018 m. išleidžiant 187 milijonus €. Vėliau statybų pradžios darbai buvo atidėti iki 2018 m. vasaros, o visa statybų kaina išaugo iki 300 mln. Eur.

2020 m. sausio 1 d. pradėta dujotiekio eksploatacija.

2022 m. pradėjus eksploatuoti Lietuvos–Lenkijos dujotiekį, nauja infrastuktūra leido panaudoti Balticconnector dujotiekį dujų eksportui iš Europos Sąjungą į Suomiją. 2023 m. sausį prie Suomijos ir Estijos dujų rinkis prijungtas Inko suskystintų gamtinių dujų terminalas, kuris užtikrino dujų tiekimą iš Suomijos į Estiją Balticconnector dujotiekio sistema. 

## Šaltiniai
Shawn Mendes

**Šonas Piteris Raulas Mendesas** (*Shawn Peter Raul Mendes*, g. 1998 m. rugpjūčio 8 d.) – kanadiečių dainininkas. Savo karjerą pradėjo 2013 m., keldamas savo atliekamus koverius į vaizdo įrašų tinklą „Vine“. Tais pačiais metais jis pasirašė kontraktą su „Island Records“ įrašų kompanija. Debiutinis Mendes albumas „Handwritten“ išleistas 2015 m. balandį ir pasiekė pirmąją vietą Kanados ir JAV reitinguose. Antrasis albumas „Illuminate“ išleistas 2016 m. rugsėjį ir pasiekė JAV reitingų viršūnę. 2018 m. išleistas trečiasis albumas pavadinimu "Shawn Mendes".

2024 m. duomenimis, atlikėjas yra išleidęs penkis studijinius albumus, iš kurių naujausiasis, „Shawn“, išleistas 2024 m. lapkritį.

## Diskografija
* *[[Handwritten]]* (2015)
* *[[Illuminate]]* (2016)
* *[[Shawn Mendes (albumas)|Shawn Mendes]]* (2018)
* *[[Wonder]]* (2020)
* *Shawn* (2024)

## Išnašos

## Nuorodos
*  (anglų k.)
*
Ostermano savaitgalis

**Ostermano savaitgalis** () – 1983 m. sukurtas trileris, paskutinis režisieriaus Sam Peckinpah filmas.

## Pagrindiniai aktoriai
: *Aktorius – vaidmuo*
* Rutger Hauer – Džonas Taneris
* Dennis Hopper – Ričardas Tremeinas
* Burt Lancaster – Maksvelas Danfordas
* John Hurt – Lorensas Fosetas
* Craig T. Nelson – Bernis Ostermanas
* Meg Foster – Ali Taneris
* Chris Sarandon – Džozefas Kardonas
* Helen Shaver – Virginija Tremein

## Turinys

Po to, kai agento Lorenco Foseto žmoną nužudo pagal jo viršininko, CŽV vadovo Maksvelo Denfordo nurodymą, šis nusprendžia griebtis keršto. Tam pasitelkimas žurnalistas ir pokalbių laidų vedėjas Taneris, kuriam pateikiami duomenys, kad jo draugas Bernis Ostermanas ir dar du bičiuliai šnipinėja Sovietų Sąjungai. Jie visi, kaip įprasta, kartą metuose atvyksta pas Tanerį praleisti taip vadinamo „Ostermano savaitgalio“, tačiau žurnalistas, net ir gavęs iš Foseto įrodymų, netiki savo draugų kaltumu...
Pistoletas „Pitonas 357“

**Pistoletas „Pitonas 357“** () – 1976 m. sukurtas kriminalinis filmas.

## Pagrindiniai aktoriai
: *Aktorius – vaidmuo*
* Yves Montand – inspektorius Markas Fero
* Francois Perier – komisaras Ganė
* Simone Signoret – Tereza Ganė
* Stefania Sandrelli – Silvija Leopardi
* Mathieu Carriere – inspektorius Menardas
* Vadim Glowna – inspektorius Abadis

## Turinys

Inspektorius Fero – patyręs ir bebaimis policininkas. Kartą, jam sulaikant nusikaltėlius, jį pastebi ir nufotografuoja vitrinų apipavidalintoja Silvija. Jiedu pradeda susitikinėti, tačiau Silvija tuo pačiu gyvena dvigubą gyvenimą: ją išlaiko meilužis komisaras Ganė, tiesioginis Fero viršininkas, kurio žmona Tereza žino ir netgi palaiko šį ryšį. Įtardamas, kad Silvija turi kitą ir gali jį palikti, Ganė įniršio metu nužudo merginą. Kai jis pasišalina iš buto, jame apsilanko Fero, tačiau kūno nepastebi.

Kitą dieną Ganė, kuris žino, kad kažkas po žmogžudystės lankėsi bute, svarsto galimybę prisipažinti, tuo tarpu Fero, kurio pėdsakų taip pat pilna bute, kartu su padėjėju Menardu, pavedama tirti šį nusikaltimą. Stebėdamas, kaip žingsnis po žingsnio Fero artėja prie žmogžudystės išaiškinimo ir įtardamas, kad tai būtent jis buvo Silvijos meilužis, Ganė nusprendžia nusikratyti inspektoriumi.

## Apdovanojimai
* Cezario apdovanojimas – geriausias montažas
* Cezario apdovanojimas (nominacija) – geriausia muzika
* Taormina filmų festivalis – geriausias aktorius (Y. Montand)
Viskas sąžininga

**Viskas sąžininga** () – 1995 m. Švedijoje sukurta drama, nominuota Oskarui geriausio užsienio filmo kategorijoje. Jame pasakojama apie 15-mečio moksleivio ir jo mokytojos meilės ryšį Antrojo pasaulinio karo metais.

## Pagrindiniai aktoriai
* Johan Widerberg 
* Marika Lagercrantz 
* Tomas von Bromssen
* Karin Huldt
* Bjorn Kjellman
* Kenneth Milldoff
* Nina Gunke
* Peter Nilsson

## Apdovanojimai
* Oskaras (nominacija) – geriausias užsienio filmas
* Berlyno kino festivalis – geriausias režisierius
* Berlyno kino festivalis – specialus žiuri prizas
* Berlyno kino festivalis (nominacija) – Auksinis lokys
* Valjadolido filmų festivalis (nominacija) – geriausias režisierius
David Borwein

**Davidas Borveinas** (1924 m. kovo 24 d. Kaune – 2021 m. rugsėjo 3 d.) – Lietuvos žydų kilmės Kanados matematikas.

## Biografija

Gimė 1924 m. Kaune. Dirbo Sent Andruse, vėliau persikėlė į Londoną Kanadoje, kur dirbo matematiku Vakarų Ontarijo universitete. Tyrinėjo integralus, tikimybių teorijas, išvestines, finansinę matematiką. Buvo Kanados matematikų bendrijos prezidentas. Kartu su sūnumi Jonathan Borwein sukūrė Borveino integralą.

## Nuorodos
* Biografija (ang.) 

## Šaltiniai
Genovaitė Sabaliauskaitė

**Genovaitė Sabaliauskaitė** (1923 m. balandžio 2 d. Kaune – 2020 m. birželio 23 d. Manheimas, Vokietija) – Lietuvos baleto artistė, choreografė, TSRS liaudies artistė.

## Biografija
Gimė 1923 m. balandžio 2 d. Kaune. 1934–1938 m. mokėsi baleto Kauno Valstybės teatro baleto studijoje, nuo 1938 m. dalyvavo baleto spektakliuose 1942 m. stažavo Agripinos Vaganovos baleto studijoje Leningrade, lankė rusų primabalerinos Galinos Ulanovos šokio pamokas Marijos teatre. 1944–1965 m. G. Sabaliauskaitė buvo viena iš pagrindinių Lietuvos nacionalinio operos ir baleto teatro solisčių, o baigusi solistės karjerą, 1965–1968 m. tapo Lietuvos operos ir baleto teatro vyriausiąja baletmeistere. 1970–1971 m. dirbo Čilės nacionalinio teatro Santjage baletmeistere, o grįžusi į Lietuvą dirbo pedagoge M. K. Čiurlionio nacionalinės menų mokyklos Baleto skyriuje. Nuo 1978 m. gyvena Vokietijoje.

## Nuorodos
* Biografija (rus.)

## Šaltiniai
Suskaičiuotos dienos

**Suskaičiuotos dienos** () – 1994 m. Ispanijoje sukurtas trileris, gimtinėje pelnęs 10 „Goja“ apdovanojimų.

## Pagrindiniai aktoriai
: *Aktorius – vaidmuo*
* Carmelo Gomez – Antonijus
* Ruth Gabriel – Čiaro
* Javier Bardem – Lisardas
* Karra Elejalde – Rafa
* Candela Pena – Vanesa
* Elvira Minguez – Lurdes
* Pepon Nieto – Ugartė
* Joseba Apaolaza – Karlosas

## Turinys

Antonijus, teroristinės organizacijos ETA smogikas, kartu su dviem „kolegomis“ atvyksta į Madridą įvykdyti suplanuoto išpuolio. Apsimetęs fotografu, jis išsinuomoja butą ir netrukus susipažįsta su kaimynystėje gyvenančia narkomane ir prostitute Čiaro. Įvykdęs automobilio sprogdinimą ir nužudęs policininką, Antonijus pasiima Čiaro su savimi į Grenadą, tačiau netrukus paskelbiama jo paieška ir mergina iš televizijos reportažo sužino, kuo užsiima jos naujasis draugas...
Universalinė parduotuvė (filmas)

**Universalinė parduotuvė** () – 1986 m. Italijoje sukurta komedija, kurios veiksmas vyksta viename pastate. Šis filmas yra 125-as režisierių dueto Castellano & Pipolo karjeroje ir jame nedidelius vaidmenis atlieka aktoriai, vaidinę bent viename iš ankstesnių jų filmų.

## Pagrindiniai aktoriai
: *Aktorius – vaidmuo*
* Enrico Montesano
* Renato Pozzetto
* Paolo Villaggio
* Massimo Boldi
* Lino Banfi
* Nino Manfredi
* Laura Antonelli
* Michele Placido
* Christian De Sica
* Ornella Muti
* Sabrina Salerno
* Eva Grimaldi
* Simonetta Stefanelli
* Isabella Biagini
* Francesca Dellera
* Iaia Forte
Šiuolaikiniai žvėrys (filmas)

**Šiuolaikiniai žvėrys** () – 2014 m. sukurta juodoji komedija, nominuota Oskarui geriausio užsienio filmo kategorijoje. Juostą, tapusią populiariausiu visų laikų Argentinos filmu, sudaro 6 atskiros istorijos, kurių bendra tema – kerštas.

Interneto svetainėje Rotten Tomatoes jis vertinamas 92% teigiamų atsiliepimų.

## Turinys
* Prologas „Pasternakas“
Lėktuve muzikos kritikas ir manekenė besikalbėdami sužino, kad jie abu pažįsta vaikiną, vardu Pasternakas. Netrukus ir kiti lėktuvo keleiviai pasisako kažkada turėję su juo reikalų ir kiekvienas jų yra padaręs jam kažką negero...
* „Žiurkės“ (Las Ratas)
Naktinės užeigos padavėja atpažįsta vienintelį klientą kaip vyrą, kažkada užgrobusį jų šeimos turtą ir privedusį tėvą iki savižudybės. Kai apie tai sužino kavinės virėja, ji pasiūlo įberti į maistą žiurkių nuodų ir taip šiam atkeršyti...
* „Stipriausias“ (El más fuerte)
Automobilio „Audi“ vairuotojas aplenkia jam kelio neužleidusį seną „Pežo“ ir nuvažiuodamas įžeidžia šio vairuotoją. Pravažiavus dar keletą kilometrų, „Audi“ nuleidžia padangą ir kol vairuotojas keičia ratą, jį pasiveja „Pežo“...
* „Maža bomba“ (Bombita)
Inžinieriaus Simono, besiverčiančio sprogdinimais, ne vietoje paliktą automobilį nutempia evakuatorius, dėl ko jis pavėluoja į dukters gimtadienį...
* „Pasiūlymas“ (La Propuesta)
Turtuolio sūnus automobiliu partrenkia nėščią moterį ir išsigandęs pabėga iš įvykio vietos. Apie tai sužinojęs tėvas kreipiasi į šeimos advokatą, kuris sukurpia planą, kad kaltę už avariją prisiimtų sodininkas...
* „Kol mirtis mus išskirs“ (Hasta que la muerte nos separe)
Vestuvių šventės metu jaunoji sužino, kad jos vyras buvo neištikimas su kolege, ir nusprendžia jam atkeršyti...

## Pagrindiniai apdovanojimai
* Oskaras (nominacija) – geriausias užsienio filmas
* Kanų kino festivalis (nominacija) – Auksinė palmės šakelė
* „Broadcast Film Critics association Awards“ (nominacija) – geriausias filmas užsienio kalba
* San Sebastiano filmų festivalis – geriausias užsienio filmas
* Sarajevo filmų festivalis – geriausias filmas
* Satelito apdovanojimas (nominacija) – geriausias užsienio filmas
* San Paulo tarptautinis filmų festivalis – geriausias užsienio filmas
* Hamburgo filmų festivalis (nominacija) – geriausias režisierius
* Havanos filmų festivalis – geriausias režisierius
Saldymedis (filmas)

**Saldymedis** () – 1979 m. Italijoje sukurta komedija.

## Pagrindiniai aktoriai
* Christian De Sica 
* Barbara Bouchet – Rafaela
* Enzo Cannavale
* Gigi Ballista
* Massimo Anzellotti
* Christiana Borghi
* Diego Cappuccio
* Simona Mariani

## Turinys

Dvi universiteto studentų grupės, konkuruojančios tarpusavyje įvairiais būdais, prieš išleistuves nusprendžia susirungti ir teatro scenoje, parengdami savo programas: vieni vaidinimą, kiti – pasirodymą su dainomis...
Handwritten

**Handwritten** – debiutinis studijinis kanadiečių atlikėjo Shawn Mendes albumas, išleistas 2015 m. balandžio 14 d. Nepaisant vidutiniškų kritikų įvertinimų, per pirmąją savaitę vien JAV buvo parduota 119 tūkstančių kopijų. Albumas pasiekė pirmąsias „Billboard 200“ ir Kanados albumų reitingų vietas. Mendes tapo jauniausiu atlikėju, pasiekusiu pirmąją vietą tope, nuo Justin Bieber, kurio albumas „My World 2.0“ buvo išleistas 2010 m.

## Dainų sąrašas

## Išnašos
Chris Tomlin

**Christopher Dwayne Tomlin** *(g. [[1972]] m. [[gegužės 4]] d.)* – amerikiečių krikščioniškos muzikos atlikėjas, dainų autorius bei maldininkas. 2023 m. duomenimis, atlikėjas yra išleidęs keturioliką albumų ir vien JAv pardavęs virš 7 milijonų įrašų. 2013 m. išleistas albumas „Burning Lights“ pasiekė pirmąją vietą „Billboard 200“ reitinge, tapdamas ketvirtuoju krikščioniškuoju albumu, pasiekusiu šią viršūnę.

## Diskografija
* *Inside Your Love* (1995)
* *Authentic* (1998)
* *Too Much Free Time* (1998)
* *The Noise We Make* (2001)
* *Not to Us* (2002)
* *Arriving* (2004)
* *See the Morning* (2006)
* *Hello Love* (2008)
* *And If Our God Is for Us…* (2010)
* *[[Burning Lights]]* (2013)
* *Love Ran Red* (2014)
* *Never Lose Sight* (2016)
* *Holy Roar* (2018)
* *Chris Tomlin & Friends* (2020)
* *Always* (2022)

## Išnašos
Burning Lights

**Burning Lights** – septintasis studijinis amerikiečių krikščioniškos muzikos atlikėjo Chris Tomlin albumas, išleistas 2013 m. sausio 8 d. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas ketvirtuoju krikščioniškos muzikos albumu, pasiekusiu šią viršūnę.

## Dainų sąrašas

## Išnašos
Red

**Red** – ketvirtasis studijinis amerikiečių atlikėjos Taylor Swift albumas, išleistas 2012 m. spalio 22 d. Šiame albume atlikėja pradėjo daugiau eksperimentuoti su skirtingais žanrais, todėl albume daugiau pop, poproko elementų. Albumas susilaukė teigiamų kritikų įvertinimų ir buvo gausiai perkamas. Jis debiutavo pirmojoje „Billboard 200“ reitingo vietoje, per pirmą savaitę vien JAV parduodant 1.21 milijoną kopijų. Tai buvo trečiasis didžiausias moters debiutas ir greičiausiai parduodamas albumas per daugiau nei dešimtmetį. Albumas taip pat buvo pirmasis Taylor Swift albumas, pasiekęs pirmąją vietą Jungtinėje Karalystėje, taip pat pasiekė aukščiausiąją vietą Australijoje, Kanadoje, Airijoje ir Naujojoje Zelandijoje. „Red“ tapo antru geriausiai parduodamu 2012 m. albumu, visame pasaulyje pardavus 5,2 milijono kopijų. 2014 m. rugpjūtį visame pasaulyje buvo parduota virš aštuonių milijonų įrašų kopijų.

2013 m. „Grammy“ apdovanojimuose daina „We Are Never Ever Getting Back Together“ nominuota metų įrašo kategorijoje. Sekančiais metais daina „Begin Again“ nominuota geriausios kantri dainos kategorijoje, o pats albumas – metų albumo ir geriausio kantri albumo. 2020 m. žurnalas „Rolling Stone“ albumui skyrė 99–ąją vietą savo visų laikų geriausių albumų sąraše.

2021 m. lapkritį atlikėja išleido naujai perrašytą albumo versiją „*[[Red (Taylor's Version)]]*“.

## Dainų sąrašas

## Išnašos
Lietuvos golfo federacija

**Lietuvos golfo federacija (LGF)** – Lietuvos sporto organizacija, koordinuojanti golfo žaidimą šalyje, organizuojanti Lietuvos golfo čempionatus, varžybas, sudaranti golfo žaidėjų reitingus.

LGF taip pat vysto golfo plėtros programą, kuri apima golfo mokymą bendrojo lavinimo mokyklose.

2001 m. Lietuvos organizacija tapo Europos golfo asociacijos nare.

2024 m. federacijos prezidentu išrinktas verslininkas Mindaugas Plūkas.

## Nuorodos
* Federacijos svetainė

## Šaltiniai
Lietuvos–Latvijos dujotiekis

**Lietuvos–Latvijos dujotiekis** – tarpvalstybinė dujotiekių jungtis tarp Lietuvos ir Latvijos.

## Istorija
Dujotiekis pradėjo veikti 1962 m. Dujotiekis nuo Lietuvos sienos iki Iecavos yra seniausias dujotiekis Latvijoje. 2013 m. dujotiekio pajėgumai išplėsti. Iš Lietuvos į Latvijos pusę dujų tiekimo galimybės padidėjo iki 6,48 mln. m³/parą, o iš Latvijos į Lietuvą – iki 6,24 mln. m³/parą. Atnaujinimo projekto vertė – 29,6 milijonai €. Buvo planuojama išplėstų pajėgumų eksploatacijos pradžia – 2019–2020 m., bet vėliau projektas atidėtas iki 2024 m. Lietuvai tai vienintelis dujotiekis, kuris suteikia galimybę naudotis Inčukalno dujų saugykla.

## Sprogimas

2023 m. sausio 13 d. 16:57 sprogo dujotiekio atkarpa Pasvalio rajone ties Pasvalio Vienkiemių kaimu. Dujotiekis degė atvira liepsna, siekiančia apie 50 metrų aukščio. Dėl sprogimo evakuotas Valakėlių kaimas. Dėl pažeisto vieno iš dviejų lygiagrečiai nutiestų jungties dujotiekių Lietuva sustabdė dujų tiekimą į Latviją.

## Šaltiniai
Minsko–Kaliningrado dujotiekis

**Minsko-Kaliningrado dujotiekis** – magistralinis dujotiekis, kuris jungia Baltarusijos sostinę Minską ir Rusijos uostamiestį Kaliningradą. Dujotiekis tranzitu eina per Lietuvą. Vienintelis žemyninis dujotiekis, jungiantis Kaliningrado sritį su likusia Rusijos dalimi.

Lietuva yra pasirašiu gamtinių dujų tranzito sutartį su Rusijos Gazprom ir įsipareigojusi nepertraukiamą tiekimą į Kaliningrado sritį iki 2025 m.

## Istorija
Pirmosios gamtinės dujos pradėtos eksportuoti į Lietuvą 1960 m. atidarius istorinį dujotiekį Dašava–Minskas, kuomet šalis buvo aprūpinama gamtinėmis dujomis iš Ukrainoje esančių telkinių. Dujų gavybai Ukrainai sumažėjus, Tarybų Sąjunga priėmė sprendimą Lietuvą aprūpinti rusiškos kilmės dujomis. 1985 m. atidarytas dujotiekis Šiaurės švytėjimas, kuris Sibiro gamtines dujas pradėjo tiekti į Rytų Europą. Nors Lietuva galėjo būti aprūpinama jau egzistuojančiomis sistemomis, kurios buvo pastatytos tiesiant Dašava–Minskas, tačiau Kaliningrado sritis neturėjo išvystytos sistemos tiekti rusiškas dujas, todėl nuspręsta nutiesti dujotiekį  Minskas–Kaliningradas per Lietuvos teritoriją.

2004 m. dujotiekis remontuotas ir išplėstas. 2005 m. Gazprom prijungė Krasnoznameskaja dujų kompresorinę stotį, o vėliau ir požeminę dujų saugyklą.

2009 m. pastatyta antroji linija ir dujotiekio pajėgumai išplėsti iki 2,5 milijardų m³ per metus, padidinant pralaidumą iki 480 000 nm³/h. 2012 m. pasiektas didžiausias dešimtmečio metinis tranzitas per Lietuvos dujotiekio dalį – 2,167 milijonai m³.

2016 m. prie dujotiekio prijungta atkarpa į Įsrutį ir Įsručio automatinę dujų skirstymo stotį. 2017 m. prie dujotiekio prijungtos jungtys į Gumbinę ir Tilžę.

2023 m. Amber Grid pradėjo magistralinio dujotiekio Vilnius-Kaunas atšakos rekonstrukcijos darbus. 2023 m. gruodį rekonstrukcijos darbai užbaigti. Projekto metu už daugiau kaip 13 mln. eurų buvo perklota beveik 17 km dujotiekio ruožų Kauno ir Kaišiadorių rajonuose, modernizuota nuotolinio duomenų perdavimo sistema ir įdiegta moderni katodinės apsaugos sistema. Po geležinkeliu ir automobilių keliais įrengti specialūs, dujotiekį saugantys, dėklai.

## Atšaka į Jonavos DDS
2019 m. modernizuota Jonavos dujų skirstymo stotis. 2021 m. pradėtas dujotiekio atkarpų į Jonavą rekonstrukcijos konkursas. Iki darbų pradžios Jonavos atkarpa turėjo 2,3 mlrd. m³ per metus pajėgumą ir aprūpino didžiausią gamtinių dujų vartotoją Lietuvoje – UAB „Achema“.


Minsk-Vilnius-Kaliningrad INTERCONNECTOR wirh Jonava link.svg|Jonavos atkarpa dujotiekio sistemoje
Dujotiekis001.jpg|Dujotiekis ties Gaižiūnais


## Šaltiniai
Dujotiekis Klaipėda-Panevėžys

**Dujotiekis Klaipėda-Panevėžys** – magistralinis dujotiekis Lietuvos teritorijoje, kuris jungia Klaipėdą, Šiaulius ir Panevėžį.

## Istorija
2015 m. pastatytas 800 mm analogiškai einantis dujotiekis Klaipėda-Kuršėnai, kurio pajėgumai leidžia aplenkti dujotiekio Klaipėda-Panevėžys trasą iki Kuršėnų. Dujotiekio Klaipėda-Panevėžys atkarpa nuo Kuršėnų iki Panevėžio yra didesnio pralaidumo  ir jungiasi su dujotiekiu Vilnius-Ryga, todėl juo galima gabenti gamtines dujas iš Klaipėdos suskystintų gamtinių dujų terminalo į kitas Baltijos šalis.

## Šaltiniai
Dujotiekis Klaipėda-Jurbarkas

**Dujotiekis Klaipėda-Jurbarkas** – magistralinis dujotiekis Lietuvos teritorijoje, kuris jungia Klaipėdą ir Jurbarką.

## Istorija
Dujotiekio Klaipėda-Jurbarkas statybos buvo vykdomos trimis etapais: 2007 m. nutiesta atkarpa nuo Šakių iki Jurbarkas, 2012 m. užbaigta atkarpa Jurbarkas – Tauragė, o po to nutiesta jungtis tarp Tauragės bei Klaipėdos. Dujotiekio statybos užbaigtos 2013 m. Pagrindinis dujotiekio tikslas – išplėsti dujų transportavimo galimybes iš Klaipėdos suskystintų gamtinių dujų terminalo. Visa projekto vertė – 48,81 milijonai €.

## Skirstymo sistema
Pastatytos dvi naujos dujų skirstymo stotys, Jurbarke (2007 m.) ir Klaipėdoje (2013 m.), kurios buvo prijungtos prie dujotiekio sistemos. Įrengtas Klaipėdos suskystintų gamtinių dujų terminalo prijungimo prie perdavimo sistemos mazgas.

## Dujotiekis
Dujotiekis sumontuotas iš plieninių polietileno izoliacija padengtų 400 mm skersmens vamzdžių. Dujotiekio trasa 29 vietose kerta valstybinės reikšmės kelius, 45 vietose vietinės reikšmės žvyrkelius, 3 rajoninės reikšmės kelius ir 2 geležinkelius.

## Šaltiniai
Dujotiekis Pabradė–Visaginas

**Dujotiekis Pabradė-Visaginas** – magistralinis dujotiekis Lietuvos teritorijoje, kuris jungia Pabradę ir Visaginą.

## Istorija
2005 m. dujotiekio statybos buvo oficialiai užbaigtos. Dujotiekio paskirtis – tiekti dujas Visagino ir Ignalinos atominės elektrinės katilinėms. Gamtinių dujų poreikis katilinėse svyruoja nuo 4 mln. iki 14,7 mln. m³ kasmet.

2011 m. birželį dujotiekio infrastruktūroje užbaigti kontrolinio įtaiso paleidimo ir priėmimo kamerų įrengimo statybos darbai, kurie kainavo 2,480 mln. Lt.

### Dujotiekio uždarymas ir saugumo priemonės
2025 m. kovo 27 d. vykdant karinės technikos paieškos darbus Pabradės poligono apylinkėse, buvo laikinai uždarytas 22 km ilgio dujotiekio Pabradė–Visaginas ruožas. Dujotiekio operatorė „Amber Grid“ nuotoliniu būdu uždarė dujotiekio ruožą, išdujino jį ir sumažino slėgį iki minimalaus lygio, siekiant užtikrinti saugumą paieškos darbų metu.

## Techninės charakteristikos

Dujotiekis driekiasi daugiausia per negyvenamas teritorijas ir tam tikrose vietose yra įkastas maždaug vieno metro gylyje. Tai užtikrina tiekimo saugumą ir minimalų poveikį aplinkai.

## Šaltiniai
Panerių miškas

: *Apie miškus Elektrėnų sav. žr. [[Panerių miškai]].*

**Panerių miškas** – miškų masyvas Vilniaus miesto ir Vilniaus rajono savivaldybių valdose, driekiasi į pietvakarius nuo Žemųjų Panerių iki pat Juodšilių. Plotas – 2200 ha. Be Panerių miško į masyvą taip pat įeina Baltosios Vokės, Užusienių, Juodšilių, Raistelių miškai. Priklauso Vilniaus miškų urėdijos Panerių girininkijai.

Panerių miško paviršius labai banguotas, gausu erozinių griovų (Panerių erozinis kalvynas). Dirvožemiai – jauriniai silpnai sujaurėję smėliai, vietomis velėniniai jauriniai priesmėliai.

Medynų sudėtis:
* pušynai – 70 %
* beržynai – 10 %
* ąžuolynai – 9 %
* eglynai – 5 %
* baltalksnynai – 4 %
* drebulynai – 2 %

Medynų amžius: jaunuolynai – 40 %, pusamžiai medynai – 58 %, pribręstantys medynai – 2 %.

Panerių miške yra kiškių, voverių, stirnų, šernų, usūrinių šunų, lapių. Didesnioji miško dalis patenka į Panerių erozinio kalvyno kraštovaizdžio ir Vokės senslėnio šlaitų geomorfologinį draustinius.

Panerių mišką kerta plentai , , , ,  bei Vilniaus–Kauno geležinkelio ruožas. Aplink mišką ir jame išsidėsčiusios šios Vilniaus dalys: Žemieji Paneriai, Aukštieji Paneriai, Riovonys, Vilkpėdė, Burbiškės, Dilgynė, Užusieniai, Raisteliai, Baltoji Vokė, Kelmija, taip pat Miškinių, Juodšilių, Šiaudinės gyvenvietės.

## Šaltiniai
Panerių kalvynas

**Panerių kalvynas** – erozinis kalvynas pietryčių Lietuvoje, Vilniaus miesto teritorijos pietvakariuose, Neries kairiajame krante. Ilgis iš vakarų į rytus ~5 km, plotis ~2 km. Kalvynas susidarė paskutinio ledynmečio pabaigoje, kai senovinė erozija ties Neries slėniu suraižė Kirtimų–Salininkų plynaukštės pakraštį, kurį prieš tai išlygino prieledyninės marios ir užklojo smulkus smėlis. Kalvynas sudarytas iš tankaus kalvagūbrių, kalvų ir išsišakojusių sausslėnių tinklo; visi jie sueina į 6 didesnius slėnius. Sausslėniai prasideda stačių šlaitų sufoziniais ir nuošliaužiniais cirkais (pvz., Gariūnų sufozinis cirkas) ir atsiveria į Neries senslėnio trečiąją terasą.

Didesniais Panerių kalvyno slėniais vietomis nutiestos gatvės, kitur veši pievos, plyti laukai. Kalvas, kurių aukštis siekia 160–180 m, dengia Panerių miškas. Aukštesnėse vietose, kur erozija nesuardė priemolio sluoksnio, auga ąžuolų. Po kalvyno morena slūgso storas smėlio sluoksnis.

Panerių kalvynas saugomas Panerių erozinio kalvyno kraštovaizdžio draustinyje.

## Šaltiniai
Vasilis Bykavas

**Vasilis Bykavas** (, 1924 m. birželio 19 d., Byčki, Vitebsko sritis – 2003 m. birželio 22 d. Barauliany) – baltarusių rašytojas.

## Bibliografija
; Lietuviškai išversta:
* Sotnikovas ; Obeliskas: apysakos / Vasilis Bykovas; iš rusų kalbos vertė Danutė Krištopaitė. – Vilnius : Vaga, 1974.
* Išeiti ir negrįžt ; Vilkų gauja: apysakos. – Vilnius, 1984.
* Negandos ženklas; Migloje : Apysakos / Iš rusų k. vertė A. Antanavičius. – Vilnius : Vaga, 1989. – 359.
* Alpių baladė ; Vilkų gauja: apysakos / iš baltarusių k. vertė Algimantas Antanavičius. – Vilnius : Valst. leidybos centras, 1995.

## Nuorodos

* Vasilis Bykavas
Joachimas II Hektoras

**Joachimas II Hektoras** (; 1505 m. sausio 13 d., Kelnas – 1571 m. sausio 3 d. Kiopenikas) – Brandenburgo kurfiurstas, Joachimo I Nestoro sūnus.

1539 metais priėmė liuteronystę, su išlaikymu, vis dėl to, daugeliu senų apeigų. Savo ekstravagancija, kurią skatinto jo finansinis agentas žydas Lipoldas, Joachimas privedė valstybinius finansus prie sutrikimo.

1542 metais, turkų kampanijos metu, jis vadovavo imperijos kariams Vengrijoje; kampanija neatnešė jam nei šlovės, nei pelno.

## Šeima
1524 metais Joachimas II Hektoras vedė Magdaleną Saksę (1507–1534), Jurgio Barzdotojo ir Barboros Jogailaitės dukterį. Vaikai:
* Johann Georg (1525–1598), Brandenburgo kurfiurstas
* Barbora (1527–1595),
* Frydrichas (1530–1552).
Tapęs našliu, 1535 metais vedė Jadvygą Jogailaitę (1513–1573), Žygimanto I dukterį. Vaikai:
* Elžbieta Magdalena (1537–1595), ištekėjo už Franco Oto Braunšveig-Liuneburgo
* Zigmantas (1538–1566),
* Gedvyga Brandenburgė (1538–1589), ištkėjo už Julijaus Braunšveig-Volfenbiutelio
* Sofjja (1541–1564).

## Literatūra
* Иоахим II Гектор // Энциклопедический словарь Брокгауза и Ефрона: В 86 томах (82 т. и 4 доп.). – СПб., 1890–1907.

## Nuorodos

|-
Nemėžio šv. Rapolo Kalinausko bažnyčia

**Nemėžio šv. Rapolo Kalinausko bažnyčia** – katalikų bažnyčia Vilniaus rajone, Nemėžio miestelyje. Pašventinta 2011 m. lapkričio 6 d. arkivyskupo Audrio Bačkio. Pamaldos laikomos lietuvių ir lenkų kalbomis. Nemėžio parapija yra Vilniaus šv. Teresės (Aušros Vartų) parapijos filialas. Bažnyčiai suteiktas šventojo, karmelitų vienuolio Rapolo Kalinausko (1835–1907) titulas.

## Istorija

Pastatyti Nemėžyje bažnyčią 2002 m. sumanė kunigas Dariusz Stańczyk. Projektavimo ir kitus susijusius klausimus tvarkė Nemėžio seniūnas Vlodzimiež Sipovič, tuomet buvęs ir Nemėžio bendruomenės pirmininku. Bažnyčia kainavo apie 2 mln. lt. Statinys suprojektuotas pavyzdžiu pasirinkus netoli Gdansko (Lenkija) esančios šv. Tėvo Pijaus parapijos bažnyčią.

Statybos truko 2004–2011 m. Mišios Nemėžio bažnyčioje buvo aukojamos jau trejus metus dar neužbaigus visų darbų. Projektavimo darbus finansavo Nemėžio seniūnija ir Nemėžio bendruomenė. Vilniaus arkivyskupijos kurija savo lėšomis pastatė sienas, uždengė stogą. Vidaus apdailos darbus finansavo Vilniaus šv. Teresės parapija, tačiau nemažai lėšų paaukojo ir vietos gyventojai.

## Šaltiniai

## Nuorodos

* Parapijos informacija
* Nemėžyje pašventinta nauja katalikų bažnyčia
Dujotiekis Klaipėda-Kuršėnai

**Dujotiekis Klaipėda-Kuršėnai** – magistralinis dujotiekis Lietuvos teritorijoje, kuris jungia Klaipėdą ir Kuršėnus.

## Istorija
2013 m. Lietuvos vyriausybė pritarė antrosios gijos dujotiekio Klaipėda-Panevėžys trasoje nuo Klaipėdos iki Kuršėnų statybai. Dujotiekio trasa eina per 550 sklypų. Žemės savininkams prieštaraujant dujotiekio statybai, dujotiekio trasoje esantys žemės sklypai eksploatuojami vadovaujantis žemės servitutais, civilinio kodekso nustatytais pagrindais. 2014 m. atplukdyti pirmieji dujotiekio vamzdžiai.

Pagrindinis dujotiekio tikslas – sudaryti sąlygas pilnai išnaudoti Klaipėdos suskystintų gamtinių dujų terminalą. Dujotiekio atšakos eis į Naująją Akmenę, Telšius, Rietavą, Plungę, Palangą, Gargždus.

2015 m. spalio 2 d. įvyko dujotiekio atidarymo ceremonija. Dujotiekio vamzdžiai yra 800 mm skersmens.

## Techniniai duomenys
Magistralinio dujotiekio ilgis apie 110 km, skersmuo - 800 mm. Maksimalus darbinis slėgis - 5,4 MPa.

## Šaltiniai
Skaidiškių Dievo Gailestingumo apaštalės šv. Faustinos koplyčia

**Skaidiškių Dievo Gailestingumo apaštalės šv. Faustinos koplyčia** – koplyčia, esanti Vilniaus rajone, Skaidiškių kaimo senosiose kapinėse, 3 km į šiaurės rytus nuo Rudaminos. Jai suteiktas šv. Faustinos (katalikų bažnyčios šventosios, vienuolės Helenos Kovalskos) vardas. Priklauso Rudaminos Švč. M. Marijos Gerosios Patarėjos parapijai..

Koplyčios frontoną puošia Gediminaičių stulpai.

## Istorija

XIX a. Skaidiškių kaimas priklausė Rudaminos dvarininkui, caro kariuomenės pulkininkui Suchodolejui. Jis vietos kapinėse pastatė koplyčią, kuri buvo skirta laidojimo reikmėms. XX a. pradžioje šį dvarą nusipirko Vilniaus žemės banke dirbęs Stanislovas Bochvicas (*Stanisław Bochwic*). Jis mirė 1944 m., buvo palaidotas koplyčioje. Jo šeimos nariai repatriavo į Lenkiją.

Po Antrojo pasaulinio karo dvaro turtas buvo nacionalizuotas, koplyčia uždaryta, tapo apleista. 2001 m. senoji koplyčia buvo atstatyta ir iškilmingai pašventinta, vietos tikinčiųjų bendruomenės sprendimu suteikiant šv. Faustinos vardą. 

Apverktinos būklės koplyčią atstatyti, paversti ją maldoms derančia vieta nusprendė Lietuvos lenkų sąjungos vietos skyrius. 1997 m. pradėti jos atstatymo darbai. 2001 m. spalio 14 d. koplyčia vyskupo Juozo Tunaičio buvo iškilmingai konsekruota.

2016 m. koplyčiai atliktas vidaus patalpos remontas: perdažytos sienos, sumontuoti elektriniai šildytuvai.

## Šaltiniai
Rebecca Wiasak

**Rebeka Viasak** (*Rebecca Wiasak*, g. 1984 m. gegužės 24 d. Džilongas) – lietuvių kilmės Australijos treko dviratininkė.

## Biografija
2013 m. dviratininkė laimėjo bronzą pasaulio taurės (2012–2013 m.) Meksikos etapo individualaus persekiojimo rungtyje. 2013–2014 m. pasaulio taurėje Wiasak laimėjo medalius visuose etapuose: sidabras individualiame persekiojime Mančesteryje, aukso medalis individualiame persekiojime ir bronza komandiniame persekiojime Aguaskaljentese ir bronza komandiniame persekiojime Gvadalacharoje. 2015 m. pasaulio čempionate Wiasak dalyvavo individualaus persekiojimo rungtyje. Atrankiniuose važiavimuose sportininkė buvo pirma su 3:27.018 laiku. Finale Wiasak aplenkė JAV dviratininkę Jennifer Valente ir pelnė aukso medalį.

## Šaltiniai
Senoji Pažėrų Švč. Jėzaus Širdies bažnyčia

**Senoji Pažėrų Švč. Jėzaus Širdies bažnyčia** – bažnyčia, stovinti Pažėruose, 5 km į šiaurę nuo Veiverių, prie  kelio. Savo forma primena tradicinį gyvenamąjį namą. Šioje bažnyčioje (ji dar pavadinama „žiemine“) tikintieji renkasi šaltuoju metų laiku. Kaime taip pat stovi naujoji Pažėrų Švč. Jėzaus Širdies bažnyčia, nuo senosios nutolusi apie 330 m į šiaurę.

## Istorija

Apie 1795 m. pastatyta koplyčia. Ji klebono Jurgio Baltrušaičio rūpesčiu (mirė 1920 m.; palaidotas šventoriuje) 1910 m. dvigubai padidinta, pristatyta zakristija; įkurta parapija. 1936 m. pradėta statyti naujoji Pažėrų Švč. Jėzaus Širdies bažnyčia, pašventinta tik 1997 m.

## Architektūra

Bažnyčia savo forma primena tradicinį gyvenamąjį namą, yra stačiakampio plano, vienabokštė, su trisiene apside ir žema zakristija. Bažnyčia buvo remontuota ir tobulinta ne kartą, dėl ko ilgainiui susiformavo statinys su keturiais skirtingo aukščio tūriais. Šventoriuje – senosios kapinės.

## Galerija

1 Senoji Pažėrų bažnyčia.JPG|Bažnyčios interjeras
Pažėrų senoji bažnyčia.JPG|Bažnyčios statinys su keturiais skirtingo aukščio tūriais
1 Senoji Pažėrų bažnyčia, altoriai.JPG|Trys altoriai
Senoji Pažėrų bažnyčia. Vargonai.JPG|Vargonų choras


## Literatūra
* Marija Ąžuolaitienė, Loreta Vaičienė, *Pažėrų parapijai – 100 metų*, Kaunas: V3 studija, 2010 m. – ISBN 978-9955-737-60-5
* 

## Nuorodos

* Kauno raj. bažnyčios ''miestai.net'' forume
* Pažėrų klebonas Kazimieras Skučas
Šiuolaikinio meno centras

**Šiuolaikinio meno centras** – parodų įstaiga, įsteigta Kultūros ministerijos.

1992 m. pakeitė Dailės parodų rūmus ir įsikūrė šiems priklausiusiame pastate Vilniuje, Vokiečių g. 2.

ŠMC priklauso penkios parodų (bendras plotas >2000 m²) bei viena kino salė. 1997 m. pastate įrengtas Jurgio Mačiūno FLUXUS kabinetas – nuolatinė fluxus darbų paroda, sudaryta iš Gilberto ir Lilos Silvermanų kolekcijos. Nuo 2005 m. leidžiamas periodinis žurnalas „ŠMC/CAC Interviu“.

## Nuorodos

* 

## Šaltiniai
Luiza Hesen-Kasel

**Luiza Hessen-Kassel** (, ; 1817 m. rugsėjo 9 d., Kaselis – 1898 m. rugsėjo 29 d.) – Heseno princesė, ištekėjusi – Danijos karalienė (1863 m. lapkričio 15 d.), Danijos karaliaus Kristijono IX žmona, Rusijos imperatoriaus Nikolajaus II senelė, Didžiosios Britanijos karaliaus Jurgio V senelė.

## Biografija
Luiza gimė vokiečių princo Vilhelmo Hessen-Kaselio ir jo žmonos Luizos Šarlotės Danės šeimoje. Jos motina buvo Danijos karaliaus Frederiko V anūkė.

1842 m. gegužės 26 d. ištekėjo už savo trečios eilės pusbrolio princo Kristijono Šlezvig-Holštein-Zondenburg-Gliuksburgo, Frydriko Vilhelmo, Šlezvig-Holštein-Zondenburg-Gliuksburgo ir princesės Luizos Karolinos Hessen-Kassel.

## Šeima
Santuokoje ji pagimdė šešis vaikus:
* Frederikas (1843–1912), Danijos karalius Frederikas VIII nuo 1906 iki 1912 metų;
* Aleksandra (1844–1925), ištekėjo už Didžiosios Britanijos karaliaus Eduardo VII;
* Jurgis (1845–1913), Graikijos karalius Jurgis I nuo 1863 iki 1913 metų;
* Dagmara (1847–1928), ištekėjo už Rusijos imperatoriaus Aleksandro III;
* Tira (1853–1933), ištekėjo už princo Ernsto Augusto II;
* Valdemaras (1858–1939), buvo vedęs Mariją Orleanietę (1865–1909).




## Nuorodos

|-
ŠMC

Triraidė santrumpa ***ŠMC*** gali reikšti:

* Šiuolaikinės mokyklos centras – privati dieninė, savarankiško mokymosi bendrojo lavinimo ir kvalifikacijos tobulinimo mokykla Vilniuje;
* Šiuolaikinio meno centras – meno institucija Vilniuje.
Sent Pitersbergas

**Sent Pitersbergas** () – miestas Jungtinių Amerikos Valstijų pietryčiuose, Floridos valstijoje, Florodos pusiasalio rytuose, prie Tampos įlankos, Pinelaso apygardoje. Turistinis centras, kurortas. Veikia vaikų, meno, istorijos, Holokausto muziejai, Salvadoro Dali muziejus, kuriame saugoma nemažai šio dailininko kūrinių. Yra rotušė, akvariumas, gausu kavinių, restoranų, prekybos centrų, jachtų prieplauka. Veikia keleto universitetų poskyriai. Sent Pitersberge yra įsikūręs Vikimedijos fondas.

## Istorija

1876 m. Sent Pitersbergą įkūrė John C. Williams ir Piotras Dementjevas. 1888 metais nutiestas geležinkelis. 1892 m. gyvenvietė valdiškai užregistruota ir pavadinta Sankt Peterburgo Rusijoje garbei. Po 1960 m. miestas tapo mėgiama pensininkų gyvenamąja vieta. Tuo metu atsikraustė ir lietuvių (pirmieji pasirodė dar prieš II pasaulinį karą). 1947 m. įkurta Amerikos lietuvių darbininkų literatūros draugijos kuopa, 1965 m. „Dainos mylėtojų“ choras, 1973 m. Lietuvos senesniųjų piliečių klubas, tautinės draugijos.

## Šaltiniai
Semeliškių–Barbutiškių miškai

**Semeliškių–Barbutiškių miškai** – miškų masyvas Lietuvoje, Elektrėnų savivaldybėje ir Trakų rajone, 2 km į pietus nuo Semeliškių. Priklauso Trakų miškų urėdijos Semeliškių girininkijai. Apima 14,4 km² plotą. Masyvą sudaro Semeliškių ir Barbutiškių miškai.

Paviršius kalvotas. Būdingi velėniniai jauriniai ir jauriniai priesmėliai, vietomis priemoliai. Miške telkšo Krunio ir Jurežerio ežerėliai, šiaurės vakaruose siekia Vaisiečio ežerą.

Medynai:
* pušynai: 19 %
* eglynai: 39 %
* beržynai: 25 %
* ąžuolynai: 2 %
* drebulynai: 7 %
* baltalksnynai: 4 %
* juodalksnynai: 2 %
* uosynai: 1 %
* skroblynai: 1 %
* guobynai: 1 %

Jaunuolynai sudaro 36 % medynų, pusamžiai medžiai 51 %, pribręstantys 7 %, brandūs 6 %.

Semeliškių–Barbutiškių miškuose gan gausiai gyvena stambieji kanopiniai žvėrys (briedžiai, stirnos, šernai), smulkieji žinduoliai (kiškiai, voverės, kiaunės, ir kt.), lapės, usūriniai šunys, jerubės, slankos.

Mišką kerta kelias . Miškuose ir greta įsikūrę: Raudonakis, Jurežeris, Krunis, Vėžiakojis, Semeliškių Būda, Dailydukas II, Nečiūnai, Miglinai.

## Šaltiniai
Madhva

**Madhva** (1238 m. – 1317 m.), taip pat vadinamas **Madhvačarja**, **Purna Pragja** ir **Ananda Tirtha**, buvo svarbus hinduizme dvasinis mokytojas, šventasis ir šventraščių žinovas, *tatvavados* (*dvaitavados*, *dvaita* *[[Vedanta|vedantos]]*) filosofijos pradininkas. Madhva priklausė vaišnavų tikėjimui, ir tapo vienos iš keturių vaišnavų tradicijų – Brahma *sampradajos* – pagrindiniu ačarja.

Gimė mažame Padžakos kaime, netoli Udupio miesto, Karnatakoje, Pietų Indijoje. Būdamas tik 12 metų amžiaus savo iniciatyva buvo įšventintas kaip sanjasis (atsižadėjęs vienuolis). Visą gyvenimą buvo dinamiškas dvasinis lyderis, keliavo, pamokslavo, dalyvavo debatuose, taip įtikindamas daug raštų žinovų ir dvasininkų (brahmanų), kurie tapdavo jo mokiniais. Parašė daug veikalų sanskrito kalba, 37 jo veikalai išliko iki šių dienų ir vadinami Sarvamūla.

Udupyje Madhva įsteigė Krišnos šventyklą/mokyklą (Udupi Šri Krišna Matha), o aplink ją įkūrė aštuonias šventyklas/mokyklas (mathus) savo pagrindiniams mokiniams. Visi aštuoni Mathai ir Krišnos šventykla išliko veikiantys ir naudojami gyvenimui bei mokymui tradicijos dvasininkų iki šių dienų ir yra vienas iš pagrindinių piligrimų traukos centrų Pietų Indijoje.

Tradicijos teigimu, Madhva pasižymėjo antžmogiškomis fizinėmis bei intelektualinėmis galiomis bei žiniomis; tikima, kad jis buvo trečioji Vaju inkarnacija, po anksčiau buvusių Vaju inkarnacijų kaip Hanumano ir Bhimos. Vienas svarbiausių epizodų tradicinėje Madhvos biografijoje – jo piligriminė kelionė kartu su mokiniais į Himalajų kalnus susitikti su nematomu mistiniu būdu ten tebegyvenančiu Vedų raštijos sudarytoju išminčiumi Vjasa. Susitikęs su Vjasa, Madhva tapo Vjasos mokiniu ir gavo nurodymą parašyti vaišnavų tradiciją sustiprinančius šventraščių komentarus.

## Madhvos filosofija
Pagal Madhvą, yra dvi realybės rūšys:

# *Svatantra*, nepriklausoma realybė, kuri sudaryta tik iš *brahmos* (absoliuto, Dievo).
# *Paratantra*, priklausoma realybė, kuri sudaryta iš gyvų esybių (*dživų*; *jiva*) ir negyvų objektų (*džada*; *jada*).

Nors priklausoma realybė negalėtų egzistuoti be *brahmos*, pati ši priklausomybė sukuria skirtumą tarp *brahmos* ir viso kito. Madhva teigė, kad Vedų raštijoje nėra mokoma visų būtybių vienovės, kadangi tai prieštarauja įprastam patyrimui, kuris sako, kad mes esame skirtingi nuo vienas kito ir nuo Dievo. Madhva ir jo pasekėjai vadina savo filosofinę sistemą *tatvavada*, „realistiniu požiūriu“.

Madhva apibūdina penkias esmines skirtybes (*panča-bheda*):

# Skirtumas tarp Dievo ir sielos (*deva-dživa bheda*).
# Skirtumas tarp Dievo ir materijos (*deva-džada bheda*).
# Skirtumas tarp vienos sielos ir kitos. (*dživa-dživa bheda*).
# Skirtumas tarp sielos ir materijos (*dživa-džada bheda*).
# Skirtumas tarp vieno materijos elemento ir kito. (*džada-džada bheda*).

## Išnašos
2015 m. žemės drebėjimas Nepale

**2015 m. [[žemės drebėjimas]] [[Nepalas|Nepale]]** įvyko 2015 m. balandžio 25 d. 11:56 val. vietos laiku. Žemės drebėjimo stiprumas buvo 7,8 (Mw). Drebėjimo epicentras buvo Lamjungo rajone šalies centrinėje dalyje. Hipocentras siekė 15 km gylį.

Šis žemės drebėjimas yra pats smarkiausias šalyje per 80 metų. Daugiau nei 8000 žmonių žuvo keturiose šalyse – Nepale, Indijoje, Kinijoje ir Bangladeše. Žemės drebėjimas sunaikino daug istorinių pastatų, kai kurie jų buvo įrašyti į UNESCO paveldo sąrašą, tarp jų ir Katmandu slėnis. 

Pirminis žemės drebėjimas truko 20 s. Po jo įvyko 25 kiti žemės drebėjimai galingesni nei 4,5 Mw, įskaitant ir vieną 6,6 Mw stiprumo žemės drebėjimą, kuris įvyko 5 minutės po pirminio drebėjimo.

Skaičiuojama, kad žemės drebėjimas padarė 3-3,5 milijardų JAV dolerių žalą.

Po dviejų dienų aukų skaičius pasiekė 4 010.

Oficialiai šis žemės drebėjimas nusinešė 8 413 žmonių gyvybes, dar 17 576 buvo sužeisti, 260 žmonių dingo.

Gegužės 12 d. įvyko dar vienas stiprus žemės drebėjimas – jis siekė 7,3 (Mw) balus, o epicentras buvo netoli Kinijos sienos, tarp Everesto ir Katmandu. Šio drebėjimo metu žuvo 68 žmonės, daugiau nei 1 100 sužeista. 

## Šaltiniai
Maksimas Tankas

**Maksimas Tankas** (, tikroji pavardė *Jauhen Skurko*, *Яўген Скурко*, 1912 m. rugsėjo 17 d. Medelės rajonas, Minsko sritis – 1995 m. rugpjūčio 7 d.) – baltarusių poetas.

## Lietuvos

*  Maksimas Tankas. Žaibo pėdsakas. Vilnius, 1961. 

## Nuorodos

* Maksimas Tankas (www.vilniausmuziejai.lt)